                     A 2026. évi költségvetés II. módosításának indoklása


Tokod Nagyközség Önkormányzatánál a 2026. augusztus 19-én lejárt diszkont kincstárjegy beváltásából származó realizált nyereség 1 083 510 Ft.
A helyi önazonosság védelméről szóló rendelet alapján a betelepülési hozzájárulásból származó bevétel eddig 200 000 Ft-ot tett ki, amely az általános tartalékon belül elkülönítésre került.
Az általános tartalék összege a költségvetés I. módosítása óta 35 462 800 Ft-ról 30 543 343 Ft-ra csökkent az év során felmerült, előre nem látható és megnövekedett karbantartási feladatok, valamint halaszthatatlan infrastrukturális munkálatok miatt.
A forrásfelhasználást elsősorban az alábbi karbantartási és helyreállítási kiadások indokolták:
· Útkarbantartási és úthelyreállítási munkák:
· A Dózsa György út martaszfaltos burkolatának kialakítása
· A Vájár u. 12. mögötti murvázott szervizút karbantartása
· Béke utcai csapadékvízelvezető tisztítóakna fedlap javítása
· A Tokod–Tát–Mogyorósbánya összekötő útszakaszon egy beszakadt pince miatti halaszthatatlan úthelyreállítás elvégzése.
· Közlekedési táblák (összesen: 33 db) beszerzése
· Gépészeti és közüzemi karbantartások:
· A Tokodi Pincék területén üzemelő szivattyú javítása és időszakos karbantartása
· Villanyszerelési és kazánkarbantartási munkálatok a különböző intézményekben, illetve a szolgálati lakásokban.

